EkBass/fiwiki-20250220-pages-articles huggingface dataset:
Natriumamidi

Natriumamidi (NaNH2) on ioniyhdiste. Aine reagoi hyvin herkästi veden kanssa ja on hyvin vahvasti emäksinen. Ainetta käytetään muun muassa orgaanisen kemian synteesireaktioissa. == Valmistus == Natriumamidia voidaan valmistaa natriumin ja ammoniakkikaasun reaktiolla, mutta yleensä käytetään kuitenkin nestemäistä ammoniakkia.. Katalyyttinä käytetään rauta(III)nitraattia. :2 Na + 2 NH3 → 2 NaNH2 \+ H2 == Reaktioita == ===Epäorgaanisia reaktioita=== Natriumamidi reagoi hyvin voimakkaasti veden kanssa, jolloin muodostuu ammoniakkikaasua ja natriumhydroksidia. Palaessaan aine muodostaa natriumperoksidia ja typen oksideita, kuten typpidioksidia. :NaNH2 \+ H2O → NH3 \+ NaOH :2NaNH2 \+ 4O2 → Na2O2 \+ 2 NO2 \+ 2H2O Natriumamidia käytetään valmistettaessa natriumatsidia. Natriumamidi reagoi joko dityppimonoksidin tai natriumnitraatin kanssa tuottaen natriumatsidia. :2 NaNH2 \+ N2O → NaN3 \+ NaOH + NH3 :3 NaNH2 \+ NaNO3 → NaN3 \+ 3 NaOH + NH3 Aikaisemmin natriumamidia käytettiin myös natriumsyanidin valmistamiseen. Natriumamidi reagoi hiilen kanssa muodostaen natriumsyanamidia, joka muodostaa edelleen hiilen kanssa reagoidessaan natriumsyanidia. :2 NaNH2 \+ C → Na2CN2 \+ H2 :Na2CN2 \+ C → 2 NaCN === Orgaanisia reaktioita === Natriumamidi aiheuttaa halogenoiduissa yhdisteissä eliminaatioreaktion, jossa halogeeniatomit poistuvat yhdisteestä halogeenivetynä. Tällöin yhdisteeseen syntyy kolmoissidos. Esimerkkinä fenyyliasetyleenin synteesi. Jos β-asemassa ei ole vetyä liittyneenä hiileen, voi reaktio natriumamidin kanssa johtaa syklisen yhdisteen muodostumiseen. Esimerkissä syntyy metyleenisyklopropaania. Natriumamidia käytetään liittämään aminoryhmiä pyridiinirenkaaseen. Aminoryhmä kiinnittyy yleensä kakkoshiileen. == Lähteet == Luokka:Emäkset Luokka:Natriumyhdisteet
The British Trust for Ornithology

The British Trust for Ornithology (BTO) on Britannian lintujen tutkimista varten vuonna 1932 perustettu järjestö. BTO perustettiin vuonna 1927 aloitetun Oxford Bird Census -nimisen tutkimusohjelman innoittamana ja sen kehittämiseksi. Koollekutsujana ja ensimmäisenä lahjoittajana toimi Max Nicholson, ensimmäisenä sihteerinä Bernard Tucker ja varapuheenjohtajana Henry Witherby. Nimensä järjestö sai toukokuussa 1933, ja ensimmäinen vetoomus lahjoituksista oli The Timesissa 1.7.1933. BTO:n tehtävänä on johtaa lintututkimusta, ja se keskittyy populaatio- ja pesimälinnustotutkimuksiin sekä rengastukseen, jonka aineiston kerää suuri joukko vapaaehtoisia harrastajia. Esimerkiksi järjestön Garden BirdWatch tutkimus perustuu tavallisten ihmisten omassa puutarhassaan viikoittain tekemään lintulaskentaan. Suomessa BirdLife Suomi järjestää samantapaisia laskentoja, esimerkiksi Pihabongaus-tapahtuman talvilintujen laskemiseksi. BTO:n julkaisuja ovat: * Bird Study - tieteellinen julkaisu vuodesta 1953.Bird Sudy * BTO News - jäsentiedote.BTO News * Bird Table - Garden BirdWatch projektin osallistujille.Bird Table * Ringing & Migration - rengastajille suunnattu julkaisu.Ringing & Migration Vuonna 1967 BTO aloitti Britteinsaarten pesimälinnustokartoituksen Atlas of Breeding Birds in Britain and Ireland, jonka tulokset julkaistiin 1976. Suomessa aloitti Lintutieteellisten yhdistysten liitto (LYL, nykyisin BirdLife Suomi) Lintuatlaksen vuonna 1974 juuri brittien Atlaksen innoittamana. Toisen Lintuatlaksen tulokset julkaistiin 1993 (The New Atlas), ja parhaillaan on Britanniassa, kuten myös Suomessa, menossa Bird Atlas 2007-2011, jossa selvitetään Britteinsaarten pesimä- ja talvilinnusto. Vuonna 1938 BTO lahjoitti varat uuden Edward Grey Institute of Field Ornithologyn perustamiseen. Instituutti liitettiin 1947 Oxfordin yliopiston uuteen eläintieteen maastotutkimusorganisaatioon. Joulukuussa 1962 BTO hankki Tringistä Hertfordshirestä omistukseensa suuren viktoriaanisen rakennuksen Beech Groven, jonne siirrettiin järjestön päämaja Oxfordista ja rengastustoiminta British Museumista. Huhtikuussa 1991 BTO muutti lahjoituksena saadulle The Nunnery -nimiselle tilalle Thetfordiin Norfolkiin. Paikalla on sijainnut benediktiininunnien luostari, josta on yhä rakenteita jäljellä. 2000-luvun alussa perustettiin uusi kirjasto, joka on omistettu Chris Meadin muistolle. Professori Jeremy Greenwood toimi The Nunneryn johtajana 1988–2007. Nykyinen johtaja on tohtori Andy Clements. == Lähteet == * BTO:n kotisivu === Viitteet === Luokka:Ornitologia Luokka:Tiedejärjestöt Luokka:Brittiläiset järjestöt Luokka:Yhdistyneen kuningaskunnan tiede ja tekniikka
Björn Collinder

Björn Collinder (22. heinäkuuta 1894 Sundsvall, Ruotsi – 20. toukokuuta 1983 Wien, Itävalta) oli ruotsalainen kielitieteilijä, joka oli perehtynyt fennougristiikkaan. Hän muun muassa käänsi Kalevalan ruotsiksi. Hän edusti vanhakantaista, nyttemmin jo hylättyä teoriaa, että olisi olemassa ural- altailainen kielikunta. Collinder oli pitkään Uppsalan yliopiston fennougristiikan professori. == Lähteet == Luokka:Ruotsalaiset kielitieteilijät Luokka:Fennougristit Luokka:Vuonna 1894 syntyneet Luokka:Vuonna 1983 kuolleet
Matkamessut

Matkamessut on Helsingin Messukeskuksessa vuodesta 1987 järjestetty matkailuaiheinen messutapahtuma. Matkamessuilla esillä on muun muassa matkakohteita koti- ja ulkomailta, matkanjärjestäjiä ja matkatoimistoja sekä liikenneyhtiötä. Tuoteryhmiä ovat matkailuorganisaatiot, matkatoimistot, matkanjärjestäjät ja matkahakupalvelut, matkakohteet ulkomailla ja Suomessa, lento-, laiva-, ja maaliikenne, majoitus, it-järjestelmät ja -sovellukset, matkailijan palvelut ja varusteet sekä matkatyypit teemoittain. Vuonna 2013 matkamessujen kanssa samaan aikaan järjestettiin myös Caravan-messut, joissa esiteltiin matkailuajoneuvoja ja niihin liittyviä palveluita. == Kävijämääriä == Vuosi Kävijämäärä 2023 yli 50 000Matkamessuille saavuttiin odotetusti: yli 50 000 messuvierasta viikonlopun aikana 2022 ei järjestetty koronapandemian vuoksiMatkamessut 2022/2023: Lupa matkustaa – Licence to Travel 2021 ei järjestetty koronapandemian vuoksi 2020 yli 68 000 2019 64 589 2018 63 000 2017 71 587 2016 68 524 2015 68 000 2014 67 000 2013 yli 76 000 2012 71 098 2011 83 280 2010 81 537 2009 85 963 2008 84 812 2007 85 953 ==Lähteet== == Aiheesta muualla == * Matkamessujen virallinen sivusto Luokka:Matkailu Suomessa Luokka:Messut (tapahtumat) Luokka:Suomen tapahtumat
Franco Ballerini

Franco Ballerini (11. joulukuuta 1964 Firenze – 7. helmikuuta 2010 Pistoia) oli italialainen maantiepyöräilijä. Hänen merkittävin saavutuksensa on Pariisi–Roubaix-kilpailun voitto vuosina 1995 ja 1998. Hän kilpaili ammattilaisena vuosina 1986–2001. Ballerini toimi Italian pyöräilyjoukkueen managerina vuodesta 2002 kuolemaansa saakka. Ballerini menehtyi rallionnettomuudessa 7. helmikuuta 2010 toimiessaan kartanlukijana Alessandro Ciardille. == Saavutuksia == Lähde: Cycling Archives ;1987 :Tre Valli Varesine, voitto ;1988 :GP Sanson, voitto ;1989 :GP Città di Camaiore, voitto :Coppa Placci, toinen ;1990 :Pariisi–Bryssel, voitto :Giro del Piemonte, voitto :Giro di Campania, voitto :GP des Ameriques, voitto :Gent–Wevelgem, kolmas :Giro del Veneto, kolmas ;1991 :Giro della Romagna, voitto :Lombardian ympäriajo, kolmas :Italian ympäriajo, etapin 14 voitto ;1993 :Pariisi–Roubaix, toinen ;1994 :Gent–Wevelgem, toinen :Pariisi–Bryssel, toinen :Pariisi–Roubaix, kolmas ;1995 :Pariisi–Roubaix, voitto :Omloop Het Volk, voitto ;1996 :GP de Wallonie, voitto :Itävallan ympäriajo, kokonaiskilpailussa kolmas, etapin 5 voitto ;1997 :Flanderin ympäriajo, kolmas ;1998 :Pariisi–Roubaix, voitto :Tirreno–Adriatico, kokonaiskilpailussa toinen == Lähteet == Luokka:Italialaiset maantiepyöräilijät Luokka:Vuonna 1964 syntyneet Luokka:Vuonna 2010 kuolleet
Arkangelin kuvernementti

Arkangelin kuvernementti eli Arkangelin lääni tai Vienan lääni () oli Venäjän keisarikunnan ja sittemmin Venäjän SFNT:n hallinnollinen alue valtakunnan luoteisosassa vuosina 1784−1929. Se oli Euroopan-puoleisen Venäjän kuvernementeista laajin ja ulottui Suomen rajalta Uralille asti. Kuvernementti rajoittui Pohjoiseen jäämereen ja käsitti muun muassa Kuolan niemimaan, Vienan Karjalan ja nykyisen Arkangelin alueen Vienanmeren ympäristössä sekä Nenetsian ja Komin tasavallan alueet. Arkangelin kuvernementin Vienanmeren länsipuolinen osa laskettiin osaksi Vienan Karjalaa. Venäjän keisarikunnan ensimmäisessä koko maan kattaneessa väestönlaskennassa 1897 Arkangelin kuvernementin asukasluku oli 346 536 henkeä ja pinta-ala 742 759,2 neliövirstaa eli noin 845 000 km2. Kuvernementinkaupunki oli Arkangeli. Kuvernementti jakautui kihlakuntiin (ujezd). Vuonna 1796 kuvernementtiin kuuluivat Kuolan, Kemin, Onegan, Šenkurskin, Holmogoryn, Pinegan ja Mezenin kihlakunnat. Kuolan kihlakunta yhdistettiin Kemin kihlakuntaan vuonna 1859, perustettiin uudelleen vuonna 1883 ja muutettiin Aleksandrovskin kihlakunnaksi vuonna 1899. Mezenin kihlakunnasta pilkottiin erilleen suuri Petšoran kihlakunta vuonna 1891. Vuoden 1897 väestönlaskennan aikaan kuvernementissa oli seuraava kihlakuntajako: Arkangelin kuvernementin kihlakunnat 1897 Kihlakunta Pinta-ala (neliövirstaa) Asukasluku Hallintokeskus Arkangelin kihlakunta Arkangeli (20 882 as.) Holmogoryn kihlakunta Holmogory (1 112 as.) Kemin kihlakunta Kemi (2 447 as.) Kuolan kihlakunta Kuola (615 as.) Mezenin kihlakunta Mezen (1 847 as.) Onegan kihlakunta Onega (2 541 as.) Petšoran kihlakunta Ust-Tsilma (2 114 as.) Pinegan kihlakunta Pinega (994 as.) Šenkurskin kihlakunta Šenkursk (1 492 as.) Vallankumouksen ja sisällissodan jälkeen vuonna 1921 osia Arkangelin kuvernementista lohkottiin Murmanskin kuvernementtiin, Karjalan työkansan kommuuniin ja Syrjäänien (Komin) autonomiseen alueeseen. Vuonna 1929 kuvernementti lakkautettiin ja sen alueesta yhdessä Vologdan ja Pohjois-Vienan kuvernementtien kanssa muodostettiin Pohjoinen aluepiiri (Severnyi krai). Vuonna 1936 tästä erotettiin Komin autonominen sosialistinen neuvostotasavalta, ja jäljelle jäänyt osa jaettiin vuonna 1937 Arkangelin alueeseen ja Vologdan alueeseen. == Lähteet == ==Aiheesta muualla== *Väestötilasto 1897. demoscope.ru *Aluejaon historia. Guide books to Russian Archives. *Архангельская губерния *
Loistohippiäiset

Loistohippiäiset (Leptopoecile) on pyrstötiaisten heimoon kuuluva varpuslintusuku. Loistohippiäiset elävät Keski-Aasiassa. Ne ovat pieniä, pitkäpyrstöisiä lintuja, niiden elämä tunnetaan huonosti, ja niitä pidetään myös hippiäisten ja ehkä myös tiaisten lähisukulaisina. Suvussa on kaksi lajia: * Loistohippiäinen (Leptopoecile sophiae) * Töyhtöloistohippiäinen (Leptopoecile elegans) == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * ITIS Luokka:Pyrstötiaiset
Luettelo Garbon kappaleista

Tämä on luettelo Garbo-yhtyeen levyttämistä kappaleista aakkosjärjestyksessä. Listassa on kaikkiaan 74 kappaletta. __NOTOC__ == A == * Aave (Kruunaa ja klaavaa) * Alaston satama (Garbo) * Alla kalpean kuun (Julma maa) * Arvet (Miehuuskoe) * Arvottomien yö (Garbo) == E == * Ei kenenkään maa (Garbo) * Ei osaa lopettaa (Miehuuskoe) * Ei taikaa (Kruunaa ja klaavaa) * Eksyneet (Julma maa) * Enkeli (Garbo) * Erehdyin (Risteys) == H == * Hakoteillä (Kruunaa ja klaavaa) * Hulluna nuoruudesta (Pitkä tie) == I == * Ikuinen talvi (Garbo) * Ikuisesti sun (Risteys) == J == * Joet (Risteys) * Jos joka päivä saan (Risteys) * Jos valita saisin (Miehuuskoe) * Joskus vaan niin käy (Kruunaa ja klaavaa) * Joudunko mä yksin elämään (Kruunaa ja klaavaa) * Juokse taas (Julma maa) * Jäit (Miehuuskoe) == K == * Kaksi nuorta elämää (Julma maa) * Kaupungin lapsi (Julma maa) * Kruunaa ja klaavaa (Kruunaa ja klaavaa) * Kuinka kauan? (Garbo) * Kultaa (Risteys) * Kun astut junaan (Risteys) * Kun kosketat mua (Miehuuskoe) * Kun varjot on heränneet (Garbo) * Kuuma veri (Julma maa) == L == * Lady Huhtikuu (Risteys) * Lupaus (Pitkä tie) * Läpi kaupungin (Julma maa) == M == * Miehuuskoe (Miehuuskoe) * Mies paikallaan (Miehuuskoe) * Mietin vielä kerran (Miehuuskoe) * Mikään ei mee pieleen (Kruunaa ja klaavaa) * Muuttunut (Kruunaa ja klaavaa) * Mystinen uni (Kruunaa ja klaavaa) == N == * Nälkä (Garbo) == O == * Onnettaren suudelma (Risteys) * Onni tulee (yllättäin) (Kruunaa ja klaavaa) * Ota riski (Risteys) == P == * Pakolaiset (Pitkä tie) * Pari sanaa vaan (Kruunaa ja klaavaa) * Pelkkää hyvää (Risteys) * Petät mua (Garbo) * Pieni sievä paholainen (Miehuuskoe) * Pitkä tie (Pitkä tie) * Poika julman maan (Julma maa) * Pysäkki (Risteys) == R == * Raha (Garbo) * Rihkamaa (Miehuuskoe) * Rock’n’roll sydän (10 vuotta – parhaat) == S == * Se ei ulospäin näy (10 vuotta – parhaat) * Siivet (10 vuotta – parhaat) * Sisällä ulkona (Risteys) * Sisään (Risteys) * Suomalainen unelma (Pitkä tie) == T == * Tie Helsinkiin (Risteys) * Tornado (Miehuuskoe) * Tuun ja meen (10 vuotta – parhaat) * Tyytyväinen (Pitkä tie) * Tällaisina öinä (Garbo) * Tänä iltana paetaan taas (Kruunaa ja klaavaa) == U == * Ulos tänään (Julma maa) * Unelmilla (moottori tää käy) (Kruunaa ja klaavaa) == V == * Vain elämää (Pitkä tie) * Vanha ja yksinäinen (Pitkä tie) * Viimeinen tilaisuus (Julma maa) * Viiniä ja ruusuja (Miehuuskoe) * Virheitä (Kruunaa ja klaavaa) * Väärät raiteet (Pitkä tie) == Katso myös == * Luettelo Esa Elorannan kappaleista Garbo
Töyhtöloistohippiäinen

Töyhtöloistohippiäinen (Leptopoecile elegans) on pyrstötiaisten heimoon kuuluva pieni varpuslintu. == Koko ja ulkonäkö == Töyhtöloistohippiäinen muistuttaa suuresti loistohippiäistä mutta sen silmäkulmajuova on musta, kun se loistohippiäisellä on valkoinen. == Esiintyminen == Töyhtöloistohippiäinen elää Keski-Kiinassa ja mahdollisesti Intiassa. Sen elinympäristön ala on 100 000–1 000 000 neliökilometriä. == Ravinto == Töyhtöloistohippiäinen syö hyönteisiä ja muita pieniä selkärangattomia. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * IBC * ADW (kuva) === Viitteet === Luokka:Pyrstötiaiset
Turów Zgorzelec

PGE Turów Zgorzelec on puolalainen koripalloseura, joka sijaitsee Zgorzelecissa Ala-Sleesian voivodikunnassa. == Historia == Seura perustettiin urheiluseurana vuonna 1948 nimellä KS Górnik Turoszów ja koripallojaosto avattiin vuonna 1964http://www.zgorzelec.eu/aktualnosci/aktualnosci/wystawa- turow-tylko-turow.html . Joukkue nousi alueelliseen sarjaan vuonna 1972 ja toiseen divisioonaan vuonna 1976. Kahden vuoden päästä joukkue pääsi I-divisioonaan mutta putosi sieltä heti samana vuonna. Joukkue putosi vielä II-divisioonastakin, kunnes se nousi vuonna 1982 takaisin. Seura pysyi II- divisioonassa aina vuoteen 1994 saakka, kunnes se putosi Lower Silesian Leagueen. Uudestaan se onnistui nousemaan II-divisioonaan vuonna 1997 ja neljä vuotta myöhemmin I-divisioonaan. Seuralle tarjottiin villiä korttia nousemiseen vuonna 2003, mutta joukkue ei hyväksynyt sitä vaan halusi nousta pelillisestihttp://www.eurocupbasketball.com/ulebcup/competition/teams/showteam?clubcode=ZGO. Se voitti I-divisioonan mestaruuden vuonna 2004, jolloin se pystyi nousemaan Polska Liga Koszykówkiin. Seuran spnsorinimi vaihdettiin KS Turów Zgorzelecisata KKS Turów Zgorzelec S.A.:han vuonna 2006. Seura pääsi ULEB Eurocupissa kahdeksan parhaan joukkoon kaudella 2007-2008. == Lähteet == == Aiheesta muualla == * Virallinen kotisivu * Joukkue PLK:n sivuilla * Joukkue ULEB Eurocupin sivuilla Luokka:Puolalaiset koripalloseurat Luokka:Ala-Sleesian voivodikunnan urheilu
Miesten 10 metrin ilmakivääri ammunnan maailmancupin finaalissa 2008

Miesten 10 m ilmakivääri ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Intian Gagan Narang tuloksella 703,5 (600+103,5), joka on uusi finaalimaailmanennätys ja sivuava peruskilpailun maailmanennätys. Kultaa Gagan Narang Intia (IND) Hopeaa Matthew Emmons Yhdysvallat (USA) Pronssia Zhu Qinan Kiina (CHN) ==Aikataulu== Ajat ovat paikallista aikaa Päivä Aika Kierros Keskiviikko, 5. marraskuuta, 2008 8:00-9:45 Peruskilpailu Keskiviikko, 5. marraskuuta, 2008 11:30 Finaali ==Ennätykset== *Peruskilpailu: Maailmanennätys 600 Tavarit Majchacheep Denis Sokolov Langkawi, Malesia Winterthur, Sveitsi 27. joulukuuta 2000 1\. maaliskuuta 2008 *Finaali: Maailmanennätys 703,1 (599+104,1) Thomas Farnik Granada, Espanja 4. lokakuuta 2006 ==Peruskilpailu== Sijoitus Urheilija Maa 1 2 3 4 5 6 Yhteensä Muuta 1 Gagan Narang 100 100 100 100 100 100 600 ME (sivuava) 2 Péter Sidi 100 99 100 100 100 100 599 3 Zhu Qinan 100 100 99 100 100 100 599 4 Henri Häkkinen 100 100 100 99 100 100 599 5 Matthew Emmons 100 99 100 100 100 99 598 6 Nemanja Mirosavljev 100 99 99 100 99 100 597 7 Thomas Farnik 100 100 98 100 99 100 597 8 Artur Aivazjan 99 100 98 100 99 100 596 9 Cao Yifei 97 99 99 98 100 98 591 10 Alin George Moldoveanu 99 99 99 99 99 96 591 ==Finaali== Urheilija Maa Perus- kilpailu 1 2 3 4 5 6 7 8 9 10 Finaali Yhteensä Muuta 1 Gagan Narang 600 10,9 9,8 10,1 10,7 10,2 10,7 10,5 9,7 10,6 10,3 103,5 703,5 FME 2 Matthew Emmons 598 10,5 10,6 10,0 10,4 10,2 10,1 10,7 10,8' 10,6 10,6 104,5 702,5 3 Zhu Qinan 599 10,0 10,5 10,3 10,2 10,7 10,2 10,7 10,5 10,7 9,5 103,3 702,3 4 Henri Häkkinen 599 9,4 10,7 10,6 10,9 10,6 10,3 10,2 10,7 10,0 9,5 102,9 701,9 5 Péter Sidi 599 9,8 9,9 10,5 10,1 10,8 10,4 10,3 10,2 10,1 10,2 102,3 701,3 6 Nemanja Mirosavljev 597 10,8 10,6 10,1 10,3 10,5 9,8 10,8 10,1 10,5 10,4 103,9 700,9 7 Artur Aivazjan 596 10,5 10,2 9,7 10,2 10,4 10,5 10,6 10,7 10,6 10,8 104,2 700,2 8 Thomas Farnik 597 9,5 10,5 9,8 10,1 10,1 10,3 9,9 9,8 10,4 10,6 101,0 698,0 ==Lähteet== * * Luokka:Ammunnan maailmancup Luokka:Vuoden 2008 ampumaurheilu en:2008_ISSF_World_Cup_Final_(rifle_and_pistol)#Men.27s_10_metre_air_rifle
Ritchie Boys

Ritchie Boys oli noin 10 000 nuoren saksalaisen, lähinnä juutalaisten muodostama joukko, joka liittyi Yhdysvaltain armeijaan. Heidät koulutettiin armeijan tiedustelukoulussa, Camp Ritchiessä, Marylandissä. He saivat erityiskoulutuksen psykologiseen sodankäyntiin. Kulttuuritaustansa ja saksan kielen osaamisen johdosta heidän katsottiin soveltuvan tähän tehtävään amerikkalaisia sotilaita paremmin. Heidän tehtävänään oli vastustajan tutkiminen ja demoralisointi tavoitteenaan ehdoton antautuminen. Yhdysvaltojen julistettua sodan Saksalle Ritchie Boysistä tuli liittoutuneiden joukkojen merkittävä työkalu. He saapuivat Eurooppaan Normandian maihinnousu alkaessa 6. kesäkuuta 1944. Ritchie Boysit toivat liittoutuneille tärkeätä tietoa ja he auttoivat murtamaan saksalaisten vastarintaa. He kuulustelivat sotavankeja ja loikkareita. Lisäksi he johtivat saksalaisia joukkoja ja siviilejä harhaan välittämällä disinformaatiota sanomalehti-ilmoituksilla, lentolehtisillä, uutislähetyksillä ja kovaäänisin varustetuilla kuorma-autoilla. Sodan jälkeen Ritchie Boysit toimivat tulkkeina Nürnbergin oikeudenkäynneissä. Sodan jälkeen he eivät ole pitäneet yhteyttä, vaan toimiminen sotilaana oli vain lyhyt vaihe heidän elämässään. Tunnetuimpia Ritchie Boysin jäseniä ovat: Hans Habe, Klaus Mann, Stefan Heym, ja David Robert Seymour. Luokka:Yhdysvaltalaiset sotilasyksiköt toisessa maailmansodassa
Ramón Carnicer

Ramón Carnicer (24. lokakuuta 1789 Tàrrega, Katalonia – 17. maaliskuuta 1855 Madrid) oli espanjalainen säveltäjä ja kapellimestari. Hän sävelsi muun muassa useita oopperoita, lauluja ja requiemin. Kapellimestarina hän ansioitui juuri oopperan alalla. Nykypäivänä hänet kuitenkin muistetaan parhaiten Chilen kansallislaulun säveltäjänä. Carnicer oli myös kirjailija. Hän ei koskaan käynyt Chilessä. == Lähteet == == Aiheesta muualla == Luokka:Espanjalaiset säveltäjät Luokka:Espanjalaiset kapellimestarit Luokka:Espanjalaiset kirjailijat Luokka:Kansallislaulujen säveltäjät Luokka:Vuonna 1789 syntyneet Luokka:Vuonna 1855 kuolleet
Ralph Ineson

Ralph Ineson (s. 15. joulukuuta 1969 Leeds, West Yorkshire, Englanti, Iso- Britannia) on englantilainen näyttelijä. Hänet tunnettaneen parhaiten Chris Finchin roolista televisiosarjassa Konttori. Hän näyttelee kuolonsyöjä Amikus Carrowia elokuvissa Harry Potter ja puoliverinen prinssi, Harry Potter ja kuoleman varjelukset, osa 1 ja Harry Potter ja kuoleman varjelukset, osa 2. == Aiheesta muualla == * Luokka:Englantilaiset näyttelijät Luokka:Vuonna 1969 syntyneet Luokka:Elävät henkilöt
Aleksandr Volkov

Aleksandr Volkov -nimisiä henkilöitä on useita: * Aleksandr Aleksandrovitš Volkov (1951–2017), Udmurtian ensimmäinen presidentti * Aleksandr Lukitš Volkov (s. 1928), karjalainen runoilija * Aleksandr Nikolajevitš Volkov (s. 1953), venäläinen jääpalloilija * Aleksandr Vladimirovitš Volkov (s. 1997), venäläinen jääkiekkoilija * Aleksandr Volkov (kosmonautti) (s. 1948), neuvostoliittolainen kosmonautti * Aleksandr Volkov (s. 1988), venäläinen vapaaottelija * Oleksandr Volkov (s. 1964), ukrainalainen koripalloilija ja poliitikko.
Moottoripyöräilyn Japanin Grand Prix 2009

Japanin Grand Prix oli kauden 2009 toinen kilpailu. Se ajettiin Twin Ring Motegin radalla 24.–26. huhtikuuta. ==Tulokset== ===MotoGP=== Sij. # Kuljettaja Pyörä Kierrokset Aika Aika-ajo Pisteet 1 99 Jorge Lorenzo Yamaha 24 43:47.238 3 25 2 46 Valentino Rossi Yamaha 24 +1.304 1 20 3 3 Dani Pedrosa Honda 24 +3.763 11 16 4 27 Casey Stoner Ducati 24 +5.691 2 13 5 4 Andrea Dovizioso Honda 24 +9.207 7 11 6 33 Marco Melandri Kawasaki 24 +30.555 8 10 7 65 Loris Capirossi Suzuki 24 +32.756 6 9 8 36 Mika Kallio Ducati 24 +39.416 17 8 9 52 James Toseland Yamaha 24 +43.106 10 7 10 7 Chris Vermeulen Suzuki 24 +43.245 4 6 11 14 Randy de Puniet Honda 24 +44.834 16 5 12 5 Colin Edwards Yamaha 24 +46.540 5 4 13 15 Alex de Angelis Honda 24 +53.525 15 3 14 88 Niccolò Canepa Ducati 24 +1:21.804 18 2 15 24 Toni Elias Honda 23 +1 kierros 9 1 Kesk 59 Sete Gibernau Ducati 17 Keskeytys 14 Kesk 69 Nicky Hayden Ducati 0 Kolari (Takahashi) 12 Kesk 72 Yuki Takahashi Honda 0 Kolari (Hayden) 13 Luokka:MotoGP-kausi 2009 2009
Helmilavastajat

Helmilavastajat (Chlamydera) on lavastajien heimoon kuuluva varpuslintusuku. Helmilavastajien sukuun kuuluu BirdLifen mukaan viisi lajia. == Helmilavastajiin kuuluvia lajeja == * Isohelmilavastaja (Chlamydera nuchalis) * Kultahelmilavastaja (Chlamydera maculata) * Kultavatsalavastaja (Chlamydera cerviniventris) * Lännenhelmilavastaja (Chlamydera guttata) * Rusovatsalavastaja (Chlamydera lauterbachi) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Chlamydera (englanniksi) Luokka:Lavastajat (linnut)
PostFinance-Arena

PostFinance Arena on jäähalli Bernissä, Sveitsissä. Jäähalli on SC Bernin kotihalli sekä vuoden 2009 jääkiekon MM-kisojen toinen pelipaikka. Vuonna 2011 hallissa pidettiin taitoluistelun Euroopan-mestaruuskilpailut. Halli on nimetty Sveitsin postin omistaman PostFinance-pankin mukaan. Halli on kokonaiskapasiteetiltaan Euroopan suurimpia jääkiekkoareenoita. Sen erikoisuutena on 10 331 paikkainen seisomakatsomo. ==Lähteet== *Viralliset kotisivut === Viitteet === == Aiheesta muualla == Luokka:Sveitsin jäähallit Luokka:Bernin rakennukset ja rakennelmat Luokka:Bernin urheilu
Swiss Arena

Swiss Arena eli Stimo Arena on jäähalli Sveitsissä Zürichin lähellä Klotenissa. Halli on jääkiekkojoukkue EHC Klotenin kotihalli. Hallissa järjestetään myös messuja ja muita yleisötapahtumia. == Historiaa == Jäähalli on rakennettu vuonna 1977 kattamalla alun perin vuodesta 1952 käytössä ollut jääkenttä, Waldstadion. Hallin nimi oli ensin sijaintinsa perusteella Schleufweg. Vuonna 2008 nimeksi tuli jääkiekkojoukkue Kloten Flyersin rahoittajan perusteella Kolping-Arena. Vuonna 2015 päärahoittajaksi vaihtui lentoyhtiö Swiss ja jäähallin nimeksi Swiss Arena. Hallissa on järjestetty eri urheilulajien arvokisoja, mm. salibandyn maailmanmestaruuskilpailut 2004 ja vuoden 2009 jääkiekon MM-kisat. == Lähteet == Luokka:Sveitsin jäähallit Luokka:Klotenin urheilu
Espoo Basket Team

Espoo Basket Team (EBT) on vuonna 1993 perustettu koripalloseura. == Historia == Espoo Basket Team syntyi keväällä 1993, kun Espoon Akilles ja EPS-Basket yhdistyivät. Akilles oli juuri noussut naisten SM-sarjaan ja EPS-Basket 1. divisioonaan. EBT peri Akilleksen sarjapaikan ja pelasi SM-tasolla yhtäjaksoisesti kevääseen 2012 saakka. Espoo Basket Teamin paras saavutus on naisten SM-hopea kaudella 2003–2004. Kaudesta 2004–2005 lähtien EBT ja Tapiolan Honka pelasivat naisten SM-sarjaa yhteisellä edustusjoukkueella nimellä Espoo Team. Sen paras saavutus on Suomen mestaruus ja Suomen Cupin voitto kaudella 2008–2009. Keväällä 2012 EBT ja Honka purkivat yhteisjoukkueensa ja EBT luopui SM-sarjapaikastaan. Seuran naisten edustusjoukkue jatkaa 1-divisioonassa. Seuran toimintaan osallistuu vuosittain 600 pelaajaa, joista 100 harrastaa seuran tenavaputkessa, 300 juniorijoukkueissa ja 130 aikuisjoukkueissa. Valmentajia seurassa on 60 ja joukkueiden taustoissa työskentelee satoja ihmisiä. Seuran miesten edustusjoukkue nousi 1B divisioonaan kaudeksi 2012–2013, missä joukkue jatkoi myös kaudella 2013–2014. == Lähteet == * EBT:n historiikki seuran kotisivuilla ebt.fi === Viitteet === == Aiheesta muualla == * Seuran kotisivu Luokka:Suomalaiset koripalloseurat Luokka:Espoolaiset urheiluseurat
Jesus Christ Superstar

Jesus Christ Superstar voi tarkoittaa seuraavia: * Jesus Christ Superstar, Tim Ricen ja Andrew Lloyd Webberin säveltämä rockooppera * Jesus Christ Superstar, edelliseen perustuva Norman Jewisonin ohjaama elokuva vuodelta 1973 * Jesus Christ Superstar, rockoopperaan perustuva musiikkialbumi vuodelta 1970.
Valeosto

Valeosto on poliisin käyttämä rikoksentorjuntamenetelmä ja pakkokeino, jonka käytöstä on säädetty pakkokeinolaissa. _Valeostolla_ tarkoitetaan poliisin tekemää esineen, aineen, omaisuuden tai palvelun ostotarjousta tai ostoa, jonka tavoitteena on saada poliisin haltuun tai löytää todiste rikosasiassa, rikoksella saatu hyöty taikka esine, aine tai omaisuus, joka on rikoksella joltakulta viety tai jonka tuomioistuin voi julistaa menetetyksi taikka jonka avulla voidaan muuten saada selvitystä rikosasiassa. Muun kuin näyte-erän ostaminen edellyttää, että ostaminen on välttämätöntä valeoston toteuttamiseksi. Valeostoa käytetään kätkemisrikoksen, varkauden tai muun sellaisen rikoksen estämiseksi, paljastamiseksi tai selvittämiseksi, josta säädetty ankarin rangaistus on vähintään kaksi vuotta vankeutta. . Valeostoa voidaan myös käyttää samankaltaisen rikoksen johdosta saadun hyödyn löytämiseksi tai takaisin saamiseksi. Keskusrikospoliisin tai suojelupoliisin päällikkö päättää valeostosta. Yksinomaan yleisön saataville toimitetusta myyntitarjouksesta tehtävästä valeostosta saa päättää myös tehtävään määrätty salaiseen tiedonhankintaan erityisesti koulutettu pidättämiseen oikeutettu virkamies. == Valeoston edellytykset == Valeosto saadaan tehdä, jos on syytä epäillä rikosta, josta säädetty ankarin rangaistus on vähintään kaksi vuotta vankeutta, taikka varkautta tai kätkemisrikosta ja on todennäköistä, että valeostolla saavutetaan jokin edellä mainittu tavoite. Valeoston toteuttaja saa tehdä vain sellaista tiedonhankintaa, joka on välttämätöntä valeoston toteuttamiseksi. Valeosto on toteutettava siten, ettei se saa kohteena olevaa tai muuta henkilöä tekemään rikosta, jota hän ei muuten tekisi. Valeosto asunnossa on sallittua vain, jos sisäänkäynti tai oleskelu tapahtuu asuntoa käyttävän aktiivisella myötävaikutuksella. Kotietsinnästä säädetään erikseen. == Valeoston tallentaminen == Pidättämiseen oikeutettu virkamies saa päättää, että valeostoa toteuttava poliisimies varustetaan kuuntelun ja katselun mahdollistavalla teknisellä laitteella, jos varustaminen on perusteltua hänen turvallisuutensa varmistamiseksi. Kuuntelu ja katselu saadaan tallentaa. Tallenteet on hävitettävä heti sen jälkeen, kun niitä ei tarvita poliisimiehen turvaamiseen. Jos niitä on kuitenkin tarpeen säilyttää asiaan osallisen oikeusturvaan liittyvistä syistä, tallenteet saadaan säilyttää ja niitä saadaan käyttää tässä tarkoituksessa. Tällöin tallenteet on hävitettävä, kun asia on lainvoimaisesti ratkaistu tai jätetty sillensä. == Lähteet == Luokka:Poliisitoimi Luokka:Pakkokeinot
Pataluodon koulu

Pataluodon koulu on Joensuun Rantakylässä sijaitseva peruskoulu. Koulu tarjoaa opetusta vuosiluokilla 1–9. Koulun rehtorina toimii Tuija Huovinen. Vuonna 2023 koulussa oli noin 366 oppilasta. == Lähteet == Luokka:Joensuun peruskoulut
James Toseland

James Toseland (s. 5. lokakuuta 1980, Doncaster, South Yorkshire, Englanti) on brittiläinen ratamoottoripyöräilijä. Ennen MotoGP-uraansa Toseland ajoi voittokkaasti eri Superbike-luokan sarjoissa. Supersportin MM-sarjassa Toseland ajoi vuosina 1998 ja 1999. Sijoitukset kokonaispisteissä olivat 18. ja 11, paras yksittäinen kilpailusuoritus vuosittain oli 8. ja 6. Vuonna 2000 Toseland siirtyi Britannian kansalliseen Superbiken mestaruussarjaan: ajokkina oli Raul Birdin omistaman tallin Honda VTR. Toseland oli kauden aikana sivussa neljä kisaa loukkaantumisen takia, mutta keräsi siitä huolimatta 101 pistettä ja oli 12. kokonaispisteissä. Kaudelle 2001 Toselandille avautui tallipaikka Superbiken maailmanmestaruussarjaan. Jo kahtena ensimmäisenä kautenaan hän menestyi paremmin kuin alemmissa sarjoissa; 2003 Toseland nappasi ensimmäisen voittonsa Oscherslebenin radalla ja oli kolmas MM-pisteissä. Kaudella 2004 Toseland voitti Superbiken maailmanmestaruussarjan mestaruuden tasaisen varmalla työllä; hän voitti kauden aikana vain kolme kisaa kaikkiaan 22 lähdöstä. Vuosi 2005 ei ollut yhtä menestyksekäs, Toseland joutui tyytymään yhteen voittoon ja neljänteen sijaan MM-sarjassa. Seuraavana vuonna hän ajoi kolmen voiton kauden kuten toissa vuonnakin, muttei mahtanut mitään Troy Baylissille joka dominoi sarjaa miten tahtoi. 2007 Toseland nousi lajin kiistattomaksi ykköseksi voitettuaan kahdeksan kilpailua kauden aikana ja uransa toisen maailmanmestaruuden. Hän kävi tiukan taistelun mestaruudesta Noriyuki Hagan kanssa, lyöden japanilaiskuskin kauden päätteeksi vain kahdella pisteellä. Menestyksekkään kauden aikana huhuttiin Toselandin siirtymisestä kuninkuusluokka MotoGP:hen, pääasiassa satellittitalleihin Pramac d'Antinille tai jopa Toselandin Superbiketallin siirtymisestä kyseiseen sarjaan. 1. elokuuta 2007 tiedotettiin hänen siirtyvän seuraavalla kaudella Tech 3 tiimin palvelukseen.Autosport - Toseland to ride for Tech 3 Yamaha in '08 Maaliskuussa 2008 oli Toselandin ensimmäinen MotoGP-kilpailu Qatarissa. Aika- ajoissa hän yllätti kaikki sijoittumalla kakkoseksi ja oltuaan kisassa kuudes, joka oli hänen paras sijoituksensa kauden aikana (jota Toseland sivusi peräti viisi kertaa). Kauden päätteeksi Toseland oli 11. kokonaispisteissä. ==Lähteet== Luokka:Brittiläiset ratamoottoripyöräilijät Luokka:Vuonna 1980 syntyneet Luokka:Elävät henkilöt
Alnašin piiri

Alnašin piiri (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 896 neliökilometriä. Vuonna 2010 siellä oli 20 403 asukasta. Hallinnollinen keskus on Alnašin kylä, jonka maalaiskunta oli piirin väkirikkain, noin 6 300 asukasta (2010). Kaikkiaan piiriin kuuluu 12 maalaiskuntaa. Piiri sijaitsee Udmurtian eteläosassa. Pohjoisessa se rajoittuu Možgan piiriin, idässä ja etelässä Tatarstanin Agryzin ja Mendelejevskin piireihin sekä lännessä Grahovon piiriin. Seudulla on kivihiili-, ruskohiili- ja kupariesiintymiä. Nykyisin hyödynnettäviä luonnonvaroja ovat kalkkikivi, okra sekä Varzi-Jatšin kivennäisvesi ja parantavat mudat. Pinta-alasta 72 % on maatalousmaata, 18 % metsää ja 1 % vesistöjä. Piirin kautta kulkee Agryzin ja Naberežnyje Tšelnyn välinen rautatie, Moskovan–Vladimirin–Nižni Novgorodin–Ufan välinen M7-valtatie sekä Iževskin ja Naberežnyje Tšelnyn välinen maantie. Piirikeskuksesta on matkaa tasavallan pääkaupunkiin 128 kilometriä. Väestöstä 81,7 % on udmurtteja, 12,2 % venäläisiä, 3,5 % tataareja ja 2,1 % mareja. Tärkein elinkeino on maatalous. Piirissä toimii 16 maatalousyritystä ja 124 yksityistilaa. Teollisuus on vähäistä. Asanovossa toimii maatalousopisto. Kulttuurilaitoksia ovat piirin kulttuuritalo, käsityötaiteen keskus, 7 kylän kulttuurikeskukset, marien, venäläisten ja tataarien kansalliset kulttuuritalot ym. Virallisen tunnustuksen saaneita kansanteattereita ja kansankuoroja on molempia kaksi, lisäksi on yksi folkloreryhmä. Piirissä toimii udmurttien kulttuuriseura Udmurt keńešin osasto, venäläinen kulttuuriseura, marien kulttuuriautonomian osasto ja tataarien kulttuuriseura. Alnašin museo käsittää vuonna 1986 perustetun kotiseutumuseon, ensimmäiselle udmurttilaiselle naisrunoilijalle Ašaĺči Okille omistetun museon sekä udmurttikirjailija Gennadi Krasilnikovin kotimuseon. Varzi-Jatšin kylässä on 350-paikkainen parantola. ==Lähteet== ==Aiheesta muualla== * Piirin kotisivut (udmurt.ru) * Piiristä ja sen kunnista (udmgossovet.ru) * Alnašin piiri Udmurtian tasavallan sivustolla *
Arthur Amberla

Arthur Aleksander Amberla (1. maaliskuuta 1894 Vehmaa - 2\. huhtikuuta 1967 Helsinki) oli suomalainen vuorineuvos, joka toimi Hämeenlinnan Verkatehdas Oy:n toimitusjohtajana vuosina 1927-1959\. Amberlan perhe osti Hämeenlinnan Verkatehdas Oy:n osake-enemmistön vuonna 1927. Ostajina olivat perheen isä, kartanonomistaja Johannes Amberla sekä hänen poikansa insinööri E. G. Amberla ja Arthur Amberla. Arthur Amberlasta tuli yrityksen toimitusjohtaja ja johtokunnan puheenjohtaja. Hän sai seuraavana vuonna varatuomarin arvon. Johannes Amberla oli maanviljelijä, joka oli kartuttanut omaisuuttaan yritystoiminnalla ja onnistuneilla kiinteistökaupoilla. Amberloiden ostaessa Verkatehtaan yrityksessä oli 90 työntekijää ja se tuotti 52 000 metriä villakangasta vuodessa. Vuoteen 1944 mennessä yritys oli kasvanut 625 työntekijään ja tuotantomäärä 486 000 metriin. 1950-luvulla työntekijöitä oli jo noin 1300. Yrityksen toimitusjohtajana Amberlasta tuli yksi Suomen tekstiiliteollisuuden kärkihahmoista. Hän kuului Villatehtailijain Yhdistyksen johtokuntaan vuodesta 1937 (ja valittiin kunniapuheenjohtajaksi vuonna 1964) ja oli Villatehtaiden Yhtymän luottamusneuvoston puheenjohtaja. Vuorineuvoksen arvon Amberla sai vuonna 1949. Hän oli myös El Salvadorin pääkonsuli. == Lähteet == * Luokka:Suomalaiset elinkeinoelämän vaikuttajat Luokka:Vuorineuvokset Luokka:Suomalaiset juristit Luokka:Vuonna 1894 syntyneet Luokka:Vuonna 1967 kuolleet
Puola kesäolympialaisissa 1936

Puola osallistui Berliinin kesäolympialaisiin 1936 saavuttaen urheilulajeissa kuusi mitalia, joista kolme oli hopeisia ja kolme pronssisia. Kisojen mitalitilastossa Puola sijoittui 22. sijalle. == Mitalistit == === Hopeaa === * Stanisława Walasiewiczówna — Yleisurheilu, naisten 100 m * Jadwiga Wajsówna — Yleisurheilu, naisten kiekonheitto * Zdzisław Kawecki, Seweryn Kulesza ja Henryk Leliwa-Roycewicz — Ratsastus, kenttäratsastuksen joukkuekilpailu === Pronssia === * Maria Kwaśniewska — Yleisurheilu, naisten keihäänheitto * Jerzy Ustupski ja Roger Verey — Soutu, miesten pariairokaksikko * Władysław Karaś — Ammunta, miesten 50 m vapaapienoiskivääri, makuu == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Antti Antero

Antti August Antero (vuoteen 1906 asti Aalberg () oli suomalainen vuorineuvos, joka toimi Suomen Gummitehdas Oy:n teknisenä johtajana ja Nokian tehtaitten isännöitsijänä vuosina 1900–1939. Antti Antero syntyi rautatievirkamiehen perheeseen Janakkalassa. Hänen siskonsa oli tunnettu näyttelijä Ida Aalberg. Antero valmistui kemisti-insinööriksi Helsingin Polyteknillisessä opistossa vuonna 1894. Kuten monet muutkin aikalaisensa Antero työskenteli aluksi ulkomailla. Vuosina 1896–1900 hän oli Latviassa Baltische Papier- und Cellulosafabrikin suunnittelijana ja teknillisenä johtajana. Vuonna 1900 Antero kutsuttiin pari vuotta aiemmin perustetun Suomen Gummitehdas Oy:n tekniseksi johtajaksi. Yhtiön tuotanto siirrettiin vuonna 1904 Helsingistä Nokialle. Yrityksellä oli ensimmäiseen maailmansotaan asti vaikeuksia toimia kannattavasti kilpailluilla kumituotteiden kotimarkkinoilla, mutta Anteron teknisen kehitystyön ansiosta se pystyi kuitenkin tuottamaan kilpailukykyisiä tuotteita. Sodan jälkeen yrityksen tilanne parani ja 1930-luvulla se hallitsi Suomen kumimarkkinoita. Anteron kaudella Gummitehdas aloitti myös yritykselle tärkeäksi muodostuneen autonrenkaiden valmistuksen. Antero oli myös Nokian Tekstiili Oy:n perustajia ja toimi sen toimitusjohtajana vuosina 1920–1939. Antero sai vuorineuvoksen arvon vuonna 1930. Hän oli myös Nokian kunnanvaltuuston puheenjohtajana. Tunnetun näyttelijän veljenä Antero oli merkittävä kulttuurin, erityisesti teatterin tukija, hän toimi Suomen Kulttuurirahaston kannatusyhdistyksen esimiehenä vuosina 1932–1941. == Lähde == * Viitattu 23.10.2009 Luokka:Suomalaiset elinkeinoelämän vaikuttajat Luokka:Suomalaiset insinöörit Luokka:Nokian kaupunginvaltuutetut Luokka:Vuorineuvokset Luokka:Vuonna 1870 syntyneet Luokka:Vuonna 1942 kuolleet
Työpaikkaohjaaja

Työpaikkaohjaaja on työnantajan nimeämä henkilö, joka ohjaa ammatillista perustutkintoa suorittavien opiskelijoiden työssäoppimista työpaikalla. Hän on ammattinsa kokenut taitaja, joka toimii yhteistyössä työssäoppimista ohjaavan opettajan kanssa. Työpaikkaohjaaja tutustuttaa opiskelijan työhötehtäviin ja työpaikkaan sekä ohjaa, opastaa ja valvoo työtehtävien suorittamista. Hänen vastuullaan on huolehtia myös työturvallisuudesta. ==Työpaikkaohjaaja työssäoppijan mentorina== Opiskelijalle tärkein henkilö ja mentori työpaikalla on työpaikkaohjaaja. Työpaikkaohjaajan on ymmärrettävä opiskelijoiden erilaiset valmiudet suoriutua erilaisista työtehtävistä. Opiskelija ei ole ammattilainen ja hän tarvitsee tukea ja ohjausta työtehtävissään. Työpaikkaohjaaja osallistuu opiskelijan arviointiin ja ammattiosaamisennäyttöjen järjestämiseen http://groups.google.com/group/tpo- koulutus/web/ohjaaja?hl=en. ==Lähteet== Luokka:Ammatit
Gustaf Arppe

Gustaf Evert Arppe (18. maaliskuuta 1884 Sortavala – 25. huhtikuuta 1967) oli suomalainen vuorineuvos, joka toimi Kymin Oy:n Högforsin tehtaan toimitusjohtajana vuosina 1929–1958.50-vuotias. Insinööri Gustaf Arppe, Helsingin Sanomat, 18.03.1934, nro 75, s. 12, Kansalliskirjaston digitaaliset aineistot Arppe syntyi maineikkaaseen teollisuussukuun. Hänen isoisänsä Nils Ludvig Arppe oli suurliikemies, joka omisti sahojen ohella muun muassa Pohjois-Karjalassa Värtsilän, Möhkön ja Käenkosken rautaruukit. Hänen isänsä oli agronomi Evert Waldemar Arppe. Gustaf Arppe valmistui konerakennusinsinööriksi vuonna 1907 Zürichin teknillisestä korkeakoulusta. Hän oli insinöörinä Zürichissä 1907–1908, Helsingissä 1908–1909 ja turbiini- insinöörinä Karlstadin konepajalla Ruotsissa 1909–1912. Arppe aloitti Paraisten Kalkkivuori Oy:n käyttöinsinöörinä vuonna 1912 työskenneltyään sitä ennen ulkomailla. Vuodesta 1918 hän oli yhtiön yli-insinööri. Hänestä tuli Högforsin Tehdas Oy:n toimitusjohtaja marraskuussa 1929 suuren laman kynnyksellä. Hän aloitti yrityksessä radiaattoreiden ja keskuslämmityskattiloiden valmistuksen ja rationalisoi toimintaa laajoin investoinnein. Vuonna 1933 yritys siirtyi Kymin Oy:n omistukseen ja sulautui siihen vuonna 1940. Arppe oli myös Hyvinkään-Pyhäjärven Rautatieosakyhtiön toimitusjohtajana vuodesta 1929. Arppe oli Suomen Metalliteollisuuden työnantajaliiton hallituksessa 1930–1958. Vuoden 1949 metallityöväen lakon selvittelyssä oli silloisella puheenjohtajalla Arppella merkittävä osuus. Arppe toimi myös Suomen Teollisuusliiton hallituksessa vuosina 1930–1958 sekä Suomen Työnantajain Keskusliiton hallituksessa. Vuorineuvoksen arvon Arppe sai vuonna 1947. == Lähteet == * == Viitteet == Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1884 syntyneet Luokka:Vuonna 1967 kuolleet
Beggars Banquet Records

Beggars Banquet on itsenäinen brittiläinen levy-yhtiö. Samannimistä levykauppaketjua pitäneet Martin Mills ja Nick Austin perustivat yhtiön vuonna 1977. Ensimmäinen julkaisu oli punk-yhtye The Lurkersin Shadow/Love Story 7"-single.http://www.beggars.com/history/index.htm Myöhemmin Gary Numan tuotti yhtiön ensimmäisen listaykkösen.http://www.beggars.com/history/history_02.htm Sittemmin Beggar's Banquet on julkaissut esimerkiksi Buffalo Tomin, The Charlatansin, The Cultin, The Go-Betweensin, The Nationalin ja Tindersticksin levyjä. Beggars Banquet on myös ollut perustamassa ja rahoittanut tai ostanut monia levy-yhtiöitä (mm. 4AD, City Beat, XL Recordings ja Matador. Vuonna 2008 Beggars Banquet muutti toimintansa jakeluyhtiöksi ja sille levyttävät yhtyeet siirtyivät 4AD:lle. Yhtiön pohjalta perustettiin Beggars Group, jonka suojissa toimii monia itsenäisiä levy-yhtiöitä, joista neljä tärkeintä ovat 4AD, Matador Records, Rough Trade Records ja XL Recordings. ==Yhtyeitä ja artisteja== Beggars Banquetille on levyttänyt useita merkittäviä vaihtoehtoista musiikkia soittavia yhtyeitä ja artisteja. Alla on lueteltu niistä muutamia. *Bauhaus *Bettie Serveert *Biffy Clyro *Buffalo Tom *John Cale *The Charlatans *The Cult *Devastations *The Fall *Fields of the Nephilim *Robert Forster *The Go- Betweens *The Gun Club *Mark Lanegan *Arthur Lee *Luna (yhtye) *The Lurkers *Peter Murphy *The National *Colin Newman *Nico *Gary Numan *Tindersticks *Tubeway Army *Voxtrot ==Lähteet== Luokka:Brittiläiset levy-yhtiöt Luokka:Rockmusiikin levy-yhtiöt
Olli-Pekka Laine

Olli-Pekka ”Oppu” Laine (s. 1973)http://www.iwn.fi/~mikkok/Amorphis/guestbook.html on suomalainen basisti. Hän soitti Amorphis-yhtyeessä vuosina 1990–2000 ja oli yksi yhtyeen perustajajäsenistä. Vuonna 2017 Laine liittyi takaisin yhtyeeseen. Hän soitti myös 1980- ja 1990-lukujen vaihteessa Nuxvomica-nimisessä death metal -yhtyeessä, joka julkaisi yhden demon.Nuxvomica Encyclopaedia Metallum -sivustolla Laine on soittanut myös yhtyeissä Mannhai, Chaosbreed, Kiljuvelka-70 ja Barren Earth. ==Lähteet== Luokka:Amorphisin jäsenet Luokka:Suomalaiset metallimusiikin basistit Luokka:Vuonna 1973 syntyneet Luokka:Elävät henkilöt
Samtredian piirikunta

Samtredian piirikunta () on piirikunta Imeretin hallintoalueella Georgiassa. Piirikunnassa on noin 48 562 asukasta (vuonna 2014) ja sen pinta-ala on 364 neliökilometriä. Sen keskus on Samtredian kaupunki. Piirikunta sijaitsee Imeretin länsiosassa. Sen ilmasto on kostean subtrooppinen: talvet ovat lauhoja ja lämpimiä ja kesät kuumia. Piirikunnan korkeimmat kohdat ovat 577 metriä korkea Zando-vuori ja 498 metriä korkea Bumati-vuori. Alueella on rikkilähteitä. Alueella on useita jokia, joista suurin on Rioni. == Lähteet == == Aiheesta muualla == Luokka:Georgian piirikunnat Luokka:Imereti
Tyypin kolme eritysjärjestelmä

Tyypin kolme eritysjärjestelmä (lyhenne TTSS tai T3SS) on joillain Gram- negatiivisilla bakteereilla oleva monesta proteiinista koostuva pieni soluelin. Se erittää eukaryooteille haitallisia myrkkyjä. == TTSS == TTSS:n toimintaa ei vielä täysin ymmärretä. Siinä on melkein 30 erilaista proteiinia, jonka mukaan se on mutkikkaimpia tunnettuja solujen eritysjärjestelmiä. Näistä proteiineista syntyy esim. Shigella-bakteerilla 2 suurta kokonaisuutta, joista yksi on injektioneulan kärki IpaD. == TTSS ja evoluutio == TTSS on tullut kuuluisaksi siitä, että sitä pidetään bakteerimoottorin evolutiivisena edeltäjänäKen Miller: The Flagellum Unspun The Collapse of "Irreducible Complexity" englanti. Evoluutioteorian vastustajien mielestä TTSS ei olisi voinut kehittyä bakteerimoottoriksi, koska yhdenkin TTSS:n proteiinin muuntuminen bakteerimoottorin proteiiniksi veisi heidän mielestään suotuisassakin tapauksessa miljoonia vuosiahttp://www.detectingdesign.com/flagellum.html#Irreducible%20Complexity The Evolution of the Flagellum And the Climbing of "Mt. Improbable",Sean D. Pitman, M.D.,May 2006,Last Updated: February 2009. == Katso myös == *Bakteerimoottori ==Lähteet== Luokka:Mikrobiologia Luokka:Soluelimet
Frank Dillane

Frank Dillane (s. 21. huhtikuuta 1991 Englanti, Iso-BritanniaNext Gen Fall TV. The Hollywood Reporter 28.8.2015. Viitattu 16.7.2016.) on englantilainen näyttelijä. Hän on näyttelijä Stephen Dillanen poika. Hän näytteli teini- ikäistä Tom Lomen Valedroa elokuvassa Harry Potter ja puoliverinen prinssi. Samassa roolissa oli aiemmin nähty Christian Coulson elokuvassa Harry Potter ja salaisuuksien kammio. Coulson ei voinut enää toistaa entistä rooliaan, sillä hän oli jo liian vanha esittämään teini-ikäistä. Aiemmin hän on esiintynyt elokuvassa Tervetuloa Sarajevoon Christopher Hendersonin roolissa. Hän on myös näytellyt Fear the Walking Dead -sarjassa Nicholas "Nick" Clarkia. ==Lähteet== == Aiheesta muualla == Luokka:Englantilaiset näyttelijät Luokka:Vuonna 1991 syntyneet Luokka:Elävät henkilöt
Hohtoturpiaalit

Hohtoturpiaalit (Molothrus) on turpiaalien heimoon kuuluva varpuslintusuku. Hohtoturpiaalien sukuun kuuluu BirdLifen mukaan viisi lajia. == Hohtoturpiaaleihin kuuluvia lajeja == * Hohtoturpiaali (Molothrus bonariensis) * Kaulusturpiaali (Molothrus oryzivorus) * Lehmäturpiaali (Molothrus ater) * Pronssiturpiaali (Molothrus aeneus) * Silkkiturpiaali (Molothrus rufoaxillaris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Molothrus (englanniksi) Luokka:Turpiaalit
Jefferson Blues Magazine

Jefferson Blues Magazine on ruotsalainen ja pääasiassa ruotsinkielinen, bluesia käsittelevä aikakauslehti, jonka perusti Claes Hedman vuonna 1968. Lehteä julkaisee Scandinavian Blues Association ja se on maailman vanhin edelleen ilmestyvä bluesaikakauslehti. Jefferson ilmestyy neljästi vuodessa. ==Aiheesta muualla== * www.jeffersonbluesmag.com Luokka:Ruotsalaiset lehdet Luokka:Musiikkilehdet
Projektiivinen identifikaatio

Projektiivinen identifikaatio (sijoittava samastuminen) on psykoanalyysin tarkastelema defenssimekanismi. Käsitteen esitti Melanie Klein vuonna 1946. Projektiivisessa identifikaatiossa yksilön tiedostumaton projektio ohjaa häntä käyttäytymään niin että projektion kohde alkaa kokea projisoituja tunteita tai yllykkeitä. Projektion eli sijoittamisen kohteena on yleensä epämieluisa yllyke tai käsitys (esimerkiksi homoseksuaalinen yllyke), jota asianosainen ei voi hyväksyä. Projektiivinen identifikaatio eroaa projektiosta siten, että projektiivinen identifikaatio saattaa muodostaa itsensä toteuttavan ennusteen. Yksilö kuvittelee jostakusta toisesta jotakin, mikä ei pidä paikkaansa, ja alkaa käyttäytyä niin että toinen muuttaa käytöstään ja kuvitelma osoittautuu todeksi. Esimerkiksi paranoidinen skitsofreenikko voi alkaa kuvitella, että poliisit vainoavat häntä; hän alkaa pelätä poliiseja ja käyttäytyä hermostuneesti näiden läheisyydessä, ja poliisit alkavat suhtautua häneen epäluuloisesti ja alkavat tarkkailla ja seurata hänen toimintaansa. Projektiivinen identifikaatio oikeuttaa projektion tekemällä siitä totta. == Lähteet == * * Luokka:Psykoanalyyttinen teoria
Punaolkaturpiaalit

Punaolkaturpiaalit, aikaisemmalta nimeltään punasiivet (Agelaius) on turpiaalien heimoon kuuluva varpuslintusuku. Punaolkaturpiaalien sukuun kuuluu BirdLifen mukaan viisi lajia. == Lajit == * Antillienturpiaali (Agelaius humeralis) * Kalifornianturpiaali (Agelaius tricolor) * Kuubanturpiaali (Agelaius assimilis) * Puertoriconturpiaali (Agelaius xanthomus) * Punaolkaturpiaali (Agelaius phoeniceus) == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Agelaius Luokka:Turpiaalit
Jorge Fucile

Jorge Ciro Fucile Perdomo (s. 19. marraskuuta 1984 Montevideo, Uruguay) on uruguaylainen jalkapalloilija. Hän edustaa uruguaylaista Club Nacional de Footballia ja on pelipaikaltaan vasen tai oikea laitapuolustaja. == Pelaajaura == ===Seurajoukkue=== Fucile aloitti ammattilaisuransa kotikaupunkinsa joukkueesta Liverpool Montevideosta. 31. elokuuta 2006 hän siirtyi vuoden kestävällä lainasopimuksella Portoon. Ensimmäisen kauden aikana hän pelasi yhteensä 18 pääsarjaottelua ja kausi päättyi Porton toiseen perättäiseen liigamestaruuteen. Kesällä 2007 Fucilen siirrosta tehtiin pysyvä ja näin hän jäi Portoon viisivuotisella sopimuksella. Seuraavina kahtena kautena Portossa Fucile kuului joukkueen luottopelaajiin ja pelasi sekä vasempana että oikeana laitapuolustajana. ===Maajoukkue=== Fucile teki ensiesiintymisensä Uruguayn maajoukkueessa 24. toukokuuta 2006 ystävyysottelussa Pohjois-Irlantia vastaan. Hän oli mukana vuoden 2007 Copa Américassa, jossa Uruguay sijoittui lopulta neljänneksi. == Saavutukset == * Portugalin pääsarja: 2007, 2008, 2009, 2011, 2012 == Aiheesta muualla == * Profiili ja tilastot zerozero.com * Maajoukkue tilastot Luokka:Uruguaylaiset jalkapalloilijat Luokka:Vuonna 1984 syntyneet Luokka:Elävät henkilöt